text: Kendt Tønder-hotel drejer nøglen
  10 februar 2014 kl. 05.08
  Tønders største og meget kendte hotel, Hotel Tønderhus, drejede søndag aften nøglen og er på vej mod konkurs. Det meddeler forpagteren på Facebook og hotellets hjemmeside.
  Søndag aften skrev direktør Frank Loklindt følgende besked på hotellets facebook-side:
  "Det er med beklagelse, at jeg hermed må meddele at Hotel Tønderhus lukker fra dags dato.
  Omstændigheder, som er uden for min rækkevidde, har desværre ført til lukningen. Jeg forventer, at indgive frivillig konkurs i løbet af kort tid. Jeg har ingen indflydelse på hotellets eventuelle fremtid. Det er naturligvis med stort vemod, at jeg må forlade stillingen som forpagter af Hotel Tønderhus.
  Jeg både beklager og undskylder for de gener, som mine gode og trofaste gæster vil blive udsat for i forbindelse med lukningen", skriver forpagter Frank Loklindt. Han har drevet Hotel Tønderhus siden 1. januar 2009 efter, at han i fire år forinden havde arbejdet som tjener på hotellet. Samme information er også at finde på et nu lukkede hotels hjemmeside.
  
  